Bongai

Bongai, Rentak Kuda, atau Ghontak Kudo adolah kasenian musik tradisi dari Nagari Sambilan. Kasenian iko dapek dinyanyikan cando bapantun dek surang, baduo atau bakalompok antaro anam jo salapan urang. Kasenian iko dimainkan jo iriangan alaik musik. 

 Sijarah 
Bongai mancapai puncak tanamonyo pado taun 1950an sampai-sampai pado satiok acara musti ado ditampilkan, utamonyo baralek di Nagari Sambilan. Kasenian iko kadang ditampilkan sacaro khusus untuak tujuan mahibur jo maramian acara salamo malam ari, sabagai palapeh panek urang-urang nan baru pulang karajo di siang ari. Bongai marupokan kasenian malagukan pantun nan kadang diiriangi jo alaik musik. Jikok dimainkan jo labiah dari ciek urang, kasenian nan ditampilkan manjadi kasenian babaleh pantun.

Bongai barasa dari duo kato, yaitu bong (nan dihoromati) jo aye (denai). Dari duo kato, bongai dapek bamukasuik kasenian untuak mahoromati urang.

Instrumen
Alaik musik nan biaso dipakai untuak mairiangi antaro lain rabab, rabano, aguang, gandang, saluang, jo tumbuk kalang (panumbuak padi). Salain alaik tasabuik, kadang dipakai pulo caklempong, bansi, akordion, sarato alaik pangasia bunyi lainnyo. 

Lagu-lagu Bongai nan tanamo antaro lain:
Anak Bocek
Budu Landai 
Cantik Manis
Donak Donai
Kapeh
Barikuik kutipan babaleh pantun nan ado dalam Bongai Donak Donai:
+Pantun 1Teks asali (Nogoghi)Tarjamah (Minangkabau)La-illah TuanLa-illah TuanKo Jolobak ko JolobuKe Jelebak ke JelebuTuai padi tigo soghankaiTuai padi tigo sarangkai...lah donak donai...lah danak danaiBotuahnyo badanBatuahnyo badanKalau dah kono komat JolobuKalau lah kanai hikmaik JelebuTak mati badan moghasaiTak mati badan marasai
+Pantun 2 (balasan ka pantun 1)Teks asali (Nogoghi)Tarjamah (Minangkabau)A-hai lah TuanA-hai lah TuanKepayo tumbuh di bukitKalikih tumbuah di bukikOndak dimakan di dalam puanHandak dimakan di dalam puan...lah donak donai...lah danak danaiHai nasibnyo badanMemang nasiknyo badanKasihnyo ese bukan sedikitKasiahnyo denai bukan saketekPadolah dagho di tompek tuanPadolah daro di tampek tuan

 Caliak juo 
 Gamelan
 Talempong
 Rabab
 Kulintang

Rujuakan

Category:Budaya Malayu
Category:Budaya Malaysia
Kategori:Nagari Sambilan